કેટલાક સંદેશવાહકો ખરેખર આદર્શવાદી હતા. બહુ જ સુરક્ષિત એવા સ્થળે રહીને તેઓ કામ કરતા હતા. સેદલસેક આવો જ એક આદર્શવાદી માણસ હતો, જે ૧૯૪૨ના અંતમાં હેર શિન્ડલર વિશે ક્રેકોવમાં પૂછપરછ કરી રહ્યો હતો. આમ તો વિયેનામાં તેની સફળ ડેન્ટલ પ્રેક્ટિસ હતી. ચાળીસ વર્ષની ઉંમરે, આ રીતે બનાવટી તળિયાવાળી સૂટકેસ ઊંચકીને પોલેન્ડમાં ઘુસવાની તેને કોઈ જરૂર ન હતી. તે છતાં, ખિસ્સામાં ઇસ્તંબૂલથી આવેલી એક યાદી લઈને એ પોલેન્ડમાં આવી ગયો હતો, અને એ યાદીમાં બીજું જ નામ ઓસ્કરનું હતું!